Diari Oficial de la Generalitat Valenciana


Sumari del DOGV 8976, del 16-12-2020 (2020/10847)

Informació pública de la versió preliminar del projecte de decret del Consell, pel qual es declaren com a zones especials de conservació (ZEC) els llocs d'importància comunitària (LIC) Serra de la Safor, Valls de la Marina, Riu Gorgos, Aitana, Serrella i Puigcampana i Serres del Ferrer i Bèrnia i s'aprova la norma de gestió d'aquests ZEC i de la zona d'especial protecció per a les aus (ZEPA) Muntanyes de la Marina i de l'estudi ambiental i territorial estratègic.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8976

Data del DOGV
:   16-12-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/10218


Data del document
:   11-12-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * cooperació administrativa

Informació pública de la versió preliminar del projecte de decret del Consell, pel qual es declaren com a zones especials de conservació (ZEC) els llocs d'importància comunitària (LIC) Serra de la Safor, Valls de la Marina, Riu Gorgos, Aitana, Serrella i Puigcampana i Serres del Ferrer i Bèrnia i s'aprova la norma de gestió d'aquests ZEC i de la zona d'especial protecció per a les aus (ZEPA) Muntanyes de la Marina i de l'estudi ambiental i territorial estratègic. [2020/10189]  
  
En compliment del que disposa la normativa més avall indicada s'exposa al públic la versió preliminar del projecte de decret del Consell pel qual es declaren com a zones especials de conservació (ZEC) els llocs d'importància comunitària (LIC) Serra de la Safor, Valls de la Marina, Riu Gorgos, Aitana, Serrella i Puigcampana i Serres del Ferrer i Bèrnia i s'aprova la norma de gestió d'aquests ZEC i de la zona d'especial protecció per a les aus (ZEPA) Muntanyes de la Marina i de l'estudi ambiental i territorial estratègic juntament amb el seu pla de participació pública i la memòria tècnica durant el termini de 45 dies hàbils, a comptar des de l'endemà de la data de publicació d'aquest anunci en el Diari Oficial de la Generalitat Valenciana, per tal que les persones que es consideren interessades puguen presentar al·legacions i observacions o suggeriments sobre el seu contingut.  
Els documents indicats podran examinar-se, en horari de matí de 09.00 a 14.00 hores, de dilluns a divendres, en les dependències del Servei de Vida Silvestre de la Direcció General de Medi Natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica situat en la Ciutat Administrativa 9 d'Octubre, torre 1, carrer de la Democràcia, número 77, 46306 València. Així mateix, es podran consultar en la pàgina web d'aquesta conselleria, a través de l'enllaç: .   
Les al·legacions, observacions o suggeriments han de dirigir-se i remetre's, per a la seua consideració, al Servei de Vida Silvestre citat al paràgraf anterior, sense perjudici del que es disposa a l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Tot això en compliment del que estableixen els articles 29 ter i 47 quinquies de la Llei 11/1994, de 27 de desembre, d'espais naturals protegits de la Comunitat Valenciana, l'article 53 de la Llei 5/2014 de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, els articles 16 a 18 de la Llei 27/2006, de 18 de juliol, per la qual es regulen els drets d'accés a la informació, a la participació pública i d'accés a la justícia en matèria de medi ambient i els articles 21 a 23 del Decret 97/2010, d'11 de juny, del Consell, pel qual es regula l'exercici del dret d'accés a la informació ambiental i de participació pública en matèria de medi ambient de la Comunitat Valenciana.  
  
València, 11 de desembre de 2020.- El director general de Medi Natural i d'Avaluació Ambiental: Benjamín Pérez Rocher.